

**Gottfried Willhelm Leibniz**  ([1646](https://bs.wikipedia.org/wiki/1646) - [1716](https://bs.wikipedia.org/wiki/1716).) bio je [njemački](https://bs.wikipedia.org/wiki/Njema%C4%8Dka) [matematičar](https://bs.wikipedia.org/wiki/Matematika), naučnik i [filozof](https://bs.wikipedia.org/wiki/Filozofija). U matematici mu se pripisuje (zajedno sa [Newtonom](https://bs.wikipedia.org/wiki/Isaac_Newton)) otkriće diferencijalnog računa; vjeruje se da je došao do otkrića 11. studenog 1675. godine. On je konstruirao prvi [mehanički računar](https://bs.wikipedia.org/w/index.php?title=Mehani%C4%8Dki_ra%C4%8Dunar&action=edit&redlink=1) koji je mogao množiti i dijeliti. Međutim, model njegove mašine je izgubljen. Njemu se pripisuje i otkriće moderne forme binarnog brojčanog sistema, koji se danas koristi u kompjuterima. Bio je osnivač [Berlinske](https://bs.wikipedia.org/wiki/Berlin) akademije. Rodio se potkraj dugog razdoblja nemira i ratova. Otud izgleda i njegovo ime Gottfried (Bogomir). Već kao dječak Leibniz pokazuje izuzetne lingvističke sposobnosti.

U dvanaestoj godini vlada latinskim jezikom tako da piše stihove. Nakon latinskog naučio je i starogrčki te je mogao u originalu čitati klasike, naročito [Aristotela](https://hr.wikipedia.org/wiki/Aristotel). Vladao je također i francuskim jezikom koji je bio treći jezik na kome je objavljivao svoje rasprave (njemački, latinski i francuski). Sam Leibniz isticao je svoje slavensko podrijetlo, potpisujući se naizmjenično s Leibnitz i Leibniz. Prvotno njegovo prezime bijaše Lubnics. Leibniz je govorio da je slavenskog podrijetla i francuskog obrazovanja. Njegovim duhom upravljao je osjećaj nadnacionalnosti koji će se kasnije rezultirati idejom o univerzalnom jeziku za koji ne treba nikakav rječnik. Od ranih godina Leibniz je izuzetno radoznao duh, savršeni autodidakt. Ne samo da je sam naučio latinski i grčki nego je potpuno samoinicijativno još kao dječak na sveučilištu u Leipzigu slušao predavanja poznatog retoričara i povjesničara filozofije Jackoba Tomazija. Čitao je redom sve što mu je došlo pod ruku, a otac mu je nakon smrti ostavio veliku biblioteku s djelima [Galileja](https://hr.wikipedia.org/wiki/Galileo_Galilei), Campanelle, [Platona](https://hr.wikipedia.org/wiki/Platon), [Aristotela](https://hr.wikipedia.org/wiki/Aristotel), Hobbesa, [Bacona](https://hr.wikipedia.org/wiki/Francis_Bacon), [Descartesa](https://hr.wikipedia.org/wiki/Rene_Descartes) i mnogih drugih velikih umova ranijih epoha. Leibniz nije bio kabinetski filozof, knjiški crv. Njega je zanimao život, primjena filozofije u životu i iskušenja koja tu vrebaju čovjeka. Izvršio je veoma temeljitu reviziju pravnog zakonika, dajući usput niz dobrih rješenja za mnoga pravna, diplomatska i politička pitanja. Među ostalim, bavio se pravnim problemima izbora kralja Poljske. Leibniz je tih godina napisao toliko spisa da je njegova slava pravnog znalca i izvanrednog filozofa postala međunarodna. Stoga ga šalju u [Pariz](https://hr.wikipedia.org/wiki/Pariz), na dvor Louisa (Luja) XIV., moćnog kralja-sunce, čije su snage prijetile njemačkom miru. Mnogo prije [Napoleona](https://hr.wikipedia.org/wiki/Napoleon) Leibniz je savjetovao Francuzima da krenu u rat protiv [Egipta](https://hr.wikipedia.org/wiki/Egipat), protiv nevjernika, i to je bilo njegovo najveće posrnuće u diplomatskoj djelatnosti. U Parizu Leibniz je upoznao fizičara i matematičara Nizozemca Huygensa (Hajgens), koji ga prvi uvodi u prostrano područje suvremene [matematike](https://hr.wikipedia.org/wiki/Matematika). Leibniz se iskreno divio Huygensovim rješenjima nekih problemima, prvenstveno fizičkih, poput [matematičkog klatna](https://hr.wikipedia.org/w/index.php?title=Matemati%C4%8Dko_klatno&action=edit&redlink=1) i zamolio ga da ga podučava matematiku. Tako se Leibniz, u dobi od 27 godina, upoznaje sa znanošću u kojoj će dati tako mnogo i u kojoj će njegov intelekt zablistati punim sjajem. Matematiku je Leibniz, pored ostalog, prigrlio i kao mogućnost stvaranja univerzalnog jezika, svođenja svih znanosti na jednu.